<classify> Katika mechi ilizosaliwa nazo, Simba ina mechi tano itakazocheza Uwanja wa Taifa Dar es Salaam, ambazo ni ile ya leo dhidi ya Tanzania Prisons nyingine itakayofuata ni Toto Afrcans, Azam FC, Mwadui FC na JKT Ruvu ambazo zote amesema ana uhakika wa kushinda.Mayanja alisema ratiba hiyo imekuwa ikimpa matumaini makubwa na kuamini anaweza kuingia kwenye vitabu vya kumbukumbu vya makocha walioipa mafanikio timu hiyo na kurudisha heshima yake kwa kutwaa ubingwa msimu huu.Kilicho cha msingi kwetu ni kuhakikisha tunashinda kila mechi tutakayocheza nyumbani, huku zile tatu za ugenini tupiganie ushindi tukikosa tupate angalau sare, tukifanya hivyo hesabu zangu zitatimia na Simba ndiyo itakuwa bingwa wa msimu huu, alisema Mayanja.Kocha huyo raia wa Uganda, alisema anafurahi kuona idadi kubwa ya wachezaji wake wakimwelewa vizuri kile anachotaka kukifanya msimu huu kwenye timu hiyo. Tuna mechi ngumu za mikoani dhidi ya Coastal Union, Majimaji na Mtibwa Sugar, hizi ni lazima tuzicheze kimahesabu, vinginevyo zinaweza kuvuruga hesabu zangu ingawa naliamini jeshi langu,alisema.Mayanja aliyepoteza mchezo mmoja hadi sasa tangu kukabidhiwa timu hiyo kutoka kwa Muingereza Dylan Kerr, alisema ni vigumu mashabiki wa timu hiyo kumuamini, lakini yeye ni mkongwe katika soka kwa sababu mbali na kufundisha pia ameucheza, hivyo ana uhakika na hicho anachoongea.Aliwaomba mashabiki wa timu hiyo kujitokeza kwa wingi leo kuhakikisha wanawaunga mkono ili waweze kuibuka na ushindi. Hata hivyo mchezo huo unatarajiwa kuwa wa aina yake kwani Prisons si timu ya kubeza na imekuwa ikitoa upinzani mkali inapokutana na Simba ikiwemo kutoka sare katika mchezo wa kwanza uliofanyika mkoani Mbeya.  <topic>: michezo 